മണ്തിട്ട ഇടിഞ്ഞ് വീടിനു ഭീഷണി രാജാക്കാട്: റോഡിന്റെ മണ്തിട്ട ഇടിഞ്ഞ് വീടിന് ഭീഷണിയായി. രാജാക്കാട് പൂപ്പാറ റോഡില് രാജാക്കാട് പഞ്ചായത്ത് ഓഫീസിന് എതിര് വശത്തുള്ള തുന്പനിരപ്പേല് ജോസിന്റെ വീടിനോടു ചേര്ന്ന മണ്തിട്ടയാണ് ബുധനാഴ്ച രാത്രിയിലുണ്ടായ ശക്തമായ മഴവെള്ളപ്പാച്ചിലില് ഇടിഞ്ഞ് വീടിന്റെ മുറ്റത്തേക്ക് പതിച്ചത്. തിണ്ണയില് കെട്ടിക്കിടന്ന ചെളിയും വെള്ളവും ഏറെ പരിശ്രമിച്ചാണ് കോരി വൃത്തിയാക്കിയത്. ഉയര്ന്ന നിലവാരത്തിലുള്ള ബിഎം ആന്ഡ് ബിസി ടാറിംഗ് നടത്തിയ സംസ്ഥാന പാതയുടെ അരികില് സംരക്ഷണഭിത്തി നിര്മിക്കാത്തതും റോഡിന്റെ വശങ്ങളില് കോണ്ക്രീറ്റ് ഓടകള് തീര്ക്കാത്തതിനാലും പാറമട ഭാഗത്തുനിന്നും പരപ്പനങ്ങാടി ഭാഗത്തുനിന്നും ഒഴുകിവരുന്ന മഴവെള്ളമാണ് പ്രതിസന്ധിയുണ്ടാക്കുന്നത്. കൂടാതെ അര്ച്ചന തിയേറ്ററിനു സമീപമുള്ള കലുങ്കിലൂടെ വെള്ളം ഒഴുക്കിവിടുന്നില്ലെന്നുമാണ് ഇവര് പറയുന്നത്. റോഡിലൂടെ ഒഴുകിയെത്തുന്ന വെളളം ക്രിസ്തുജ്യോതി സ്കൂള് മൈതാനത്തേക്കാണ് പതിക്കുന്നത്. മണ്ണിടിച്ചില് സംബന്ധിച്ച് വില്ലേജ് ഓഫീസിലും പഞ്ചായത്ത് ഓഫീസിലും പരാതി നല്കി. പൊതുമരാമത്ത് വകുപ്പ് ഇടപെട്ട് റോഡിന് അടിവശത്തായി സംരക്ഷണഭിത്തി നിര്മിച്ച് വീടിന്റെ അപകടഭീഷണി ഒഴിവാക്കണമെന്നും റോഡിലൂടെ ഒഴുകിയെത്തുന്ന മഴവെള്ളം ഒഴുക്കിവിടുന്നതിനുള്ള നടപടികള് അടിയന്തരമായി സ്വീകരിക്കണമെന്നുമാണ് വീട്ടുകാരുടെ ആവശ്യം.